46. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 445  της 20/21 Μαΐου 1977 (ΦΕΚ Α΄138) Περί τροποποιήσεως και συμπληρώσεως του υπ’ αριθ. 665/62 Β.Δ/τος περί της υγειονομικής περιθάλψεως των τακτικών δημοσίων πολιτικών υπαλλήλων κλπ. ως ετροποποιήθη και συνεπληρώθη μεταγενεστέρως. Έχοντες υπόψη: 1.Τας διατάξεις του άρθρ. 85 του Νόμ. 1811/51 περί Κώδικος καταστάσεως των δημοσίων διοικητικών υπαλλήλων. 2.Του Νόμ. 3920/58 περί παροχής νοσοκομειακής και ιατροφαρμακευτικής περιθάλψεως εις τους πολιτικούς συνταξιούχους του Δημοσίου. 3.Την υπ’ αριθ. 374/1977 γνωμοδότησιν του Συμβουλίου της Επικρατείας, προτάσει του Ημετέρου Υπουργικού Συμβουλίου, αποφασίζομεν: Άρθρ.1.-(Εις το τέλος του εδαφ. γ΄ της παρ. 1 του άρθρ. 2 του Β.Δ. 665/62 προστίθεται περίπτωσις). Άρθρ.2.-Η υπό του τελευταίου στίχου της παρ. 3 του άρθρ. 14 και η υπό της παρ. 3 του άρθρ. 15 του Β.Δ. 665/62 προβλεπομένη γνωμάτευσις της οικείας Πρωτοβαθμίου Υγειονομικής Επιτροπής δεν απαιτείται δια την απόδοσιν εις τον ησφαλισμένον δαπανών εξωνοσοκομειακής περιθάλψεως. Εις τον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος. 47. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ4Β/8420  της 14 Μαΐου/7 Ιουν. 1977 (ΦΕΚ  Β΄522) Περί καθορισμού εξόδων κηδείας των δημοσία δαπάνη κηδευομένων. 